**Практыкаванне 13 – с4.**  **ТЭМА: «НАДВОР’Е»**

1. ***Намалюйце прагноз надвор’я такім чынам, каб без слоў можна было зразумець, што нас чакае на дварэ. Распавядзіце нам!***

|  |  |
| --- | --- |
| РАНІЦА | ДЗЕНЬ |
| НОЧ | ВЕЧАР |

1. ***Гуляемся ў карэктара: шукаем і выкрэсліваем літару М.***

|  |  |
| --- | --- |
| Пад дажджом матыль замок,  Сумна пад лістом замоўк.  Мурашы дапамаглі:  Матылю ручнік далі.  Мыцца матылю не трэба:  Мокрым не ўзляціш у неба! | ***Хто з жывых істот любіць ваду, а хто – не? Як мыюцца тыя, хто не любіць плаваць?*** |

1. ***Чыстагаворка:***

Парсючкі ў барсучкоў папрасілі пару парасончыкаў для бурачкоў і патысончыкаў.

1. ***Матэматычна-лагарытмічная песенька пра дождж (спяваем пра кожны наступны дзень усё хутчэй і павялічваем тэмп хадыі!)***

|  |  |
| --- | --- |
| Дождж па зямлі, дождж па вадзе,  дождж па траве першы дзень ідзе.  А на мяне ліецца дарма:  пад парасонам дажджу няма! | Арыгінал мае безліч варыянтаў мелодыі, таму смела імправізуйце! |

1. ***Запомнім:***

|  |
| --- |
| ***НАДВОР’Е = тое, што НА ДВАРЭ (звонку, на вольным паветры)***  ***ПАГОДА = ДОБРАЕ НАДВОР’Е*** |

- Ці чуў ты прагноз надвор’я на заўтра?

- Сіноптыкі абяцаюць пагоду!

- Я сёння не была на дварэ. Ці трэба браць парасон?

- Не, парасон табе не прыдасца. А вось гумовыя боты лішнімі не будуць: у двары глыбокая лужына.

1. ***Адгадай “дажджавыя” загадкі, запішы ў дужках адгадкі.***

Трэці дзень няма пагоды. Абуваю ўсюдыходы. (\_\_\_\_\_\_\_\_\_\_\_\_\_\_\_\_)

Разляглася каля плота. Абыдзі, не пэцкай боты! (\_\_\_\_\_\_\_\_\_\_\_\_\_\_)

Не барабаніць, не грыміць, а паспявае намачыць. (\_\_\_\_\_\_\_\_\_)

У небе пухнатая вата ляціць, з яе то цячэ, то грыміць. (\_\_\_\_\_\_\_\_\_\_\_\_)

***план заняткаў***

***хатнія прагнозы надвор’я***

***ад чаго залежыць надвор’е?***

***гульня “Кап-кап”***

***прэзентацыя пра парасон***